Document ID: 31998R1614

KOMMISSIONENS FORORDNING (EF) Nr. 1614/98 af 24. juli 1998 om overgangsforanstaltninger vedrørende støtteordningen for hamp for produktionsåret 1998/99
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 12,
under henvisning til Rådets forordning (EØF) nr. 619/71 af 22. marts 1971 om fastsættelse af almindelige regler for ydelse af støtte til hør og hamp (3), senest ændret ved forordning (EF) nr. 1420/98 (4), særlig artikel 6a, og
ud fra følgende betragtninger:
I forordning (EØF) nr. 619/71 er betingelserne for, at der kan ydes støtte for hamp, at der er indgået en kontrakt mellem producenten og den første forarbejdningsvirksomhed, undtagen i nogle særtilfælde, at der eksisterer en forarbejdningsforpligtelse, og at de første forarbejdningsvirksomheder er godkendt;
ifølge forordning (EØF) nr. 619/71 kan der vedtages overgangsforanstaltninger, hvis de er absolut nødvendige for at lette gennemførelsen af de bestemmelser, der blev indført ved forordning (EF) nr. 1420/98; da der kræves tid til at gennemføre nævnte bestemmelser og til at de erhvervsdrivende kan tilpasse sig til den nye ordning, vil det i produktionsåret 1998/99 ikke være muligt at anvende de støttebetingelser, der omhandles i artikel 3, stk. 1, første og andet afsnit, i denne forordning; derfor bør der som overgangsforanstaltning for nævnte produktionsår alene gælde den betingelse, at støtten kan udbetales til producenten;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
Bestemmelserne i artikel 3, stk. 1, første og andet afsnit, i forordning (EØF) nr. 619/71 gælder ikke for støtteordningen for hamp for produktionsåret 1998/99. Dog udbetales støtten kun til producenten.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 1998.

Labels: 17
5
6